62022CO0357_INF
A Bíróság (tizedik tanács) 2022. december 19‑i végzése –Aziz kontra Európai adatvédelmi biztos
(C‑357/22. P. sz. ügy)
„Fellebbezés – A Bíróság eljárási szabályzatának 181. cikke – Intézményi jog – A személyes adatok védelme – (EU) 2018/1725 rendelet – Az állítólag az Európai Bizottság és az Európai Külügyi Szolgálat (EKSZ) birtokában lévő személyes adatokhoz való hozzáférés megtagadása – A hozzáférés megtagadását követően az Európai adatvédelmi biztoshoz (EDPS) benyújtott panaszok – A panaszok hallgatólagos elutasításával szembeni kereset – Elfogadhatóság – A Törvényszék eljárási szabályzata 76. cikkének d) pontja. – A felhozott jogalapok kellően egyértelmű és pontos megjelölése – Részben nyilvánvalóan elfogadhatatlan és részben nyilvánvalóan megalapozatlan fellebbezés”
1.
Bírósági eljárás – Keresetlevél – Alaki követelmények – A jogvita tárgyának megjelölése – A felhozott jogalapok rövid ismertetése – A felperes kereseti kérelmeinek egyértelmű megfogalmazása – Hiány – Elfogadhatatlanság
(EUMSZ 263. cikk; a Bíróság alapokmánya, 21. cikk, első bekezdés, és 53. cikk, első bekezdés; a Törvényszék eljárási szabályzata, 76. cikk, d) pont)
(lásd: 12., 13., 18., 21., 22. pont)
2.
Fellebbezés – Jogalapok – A Törvényszék érvelésének egy pontjára vonatkozó konkrét kifogás szükségessége
(EUMSZ 256. cikk, (1) bekezdés; a Bíróság alapokmánya, 58. cikk, első bekezdés; a Bíróság eljárási szabályzata, 168. cikk, (1) bekezdés, d) pont, és 169. cikk, (2) bekezdés)
(lásd: 26., 27. pont)
3.
Fellebbezés – Jogalapok – A végzés rendelkező részének megalapozásához nem szükséges indokolással szemben felhozott jogalap – Hatástalan jogalap
(EUMSZ 256. cikk, (1) bekezdés, második albekezdés; a Bíróság alapokmánya, 58. cikk, első bekezdés)
(lásd: 29. pont)
Rendelkező rész
1)
A Bíróság a fellebbezést – részben mint nyilvánvalóan elfogadhatatlant és részben mint nyilvánvalóan megalapozatlant – elutasítja.
2)
Ahmad Aziz maga viseli saját költségeit.